CELEX: 32011R1271
Language: hu
Date: 2011-12-05 00:00:00
Title: A Bizottság 1271/2011/EU végrehajtási rendelete ( 2011. december 5. ) egyes áruk Kombinált Nómenklatúra szerinti besorolásáról

8.12.2011   
            
            
               HU
            
            
               Az Európai Unió Hivatalos Lapja
            
            
               L 325/1
            
         A BIZOTTSÁG 1271/2011/EU VÉGREHAJTÁSI RENDELETE
   (2011. december 5.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               A Vámkódex Bizottság az elnöke által megállapított határidőn belül nem nyilvánított véleményt,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. december 5-én.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  A termék a következő anyagokból (tömegszázalék) álló bézs színű por
                  
                              Élelmiszer/élelmi rost
                           
                           
                              66,1
                           
                        
                              (ebből nyersrost
                           
                           
                              15,2)
                           
                        
                              Fehérjék
                           
                           
                              18,8
                           
                        
                              Nedvesség
                           
                           
                              7,5
                           
                        
                              Hamu
                           
                           
                              2,3
                           
                        
                              Zsír
                           
                           
                              0,2
                           
                        A termék szilárd növényi maradék, melyet szójababból nyernek az olaj kivonását és a fehérje részleges eltávolítását, szárítását és őrlését követően. A termék a nem texturált liszt jellemzőivel rendelkezik.
                  A termék a szójafehérje-koncentrátumok és izolátumok gyártása során keletkező melléktermék, melynek eredményeként csökkentett fehérjetartalommal rendelkezik.
                  A terméket élelmiszerkészítmények és állati takarmányok dúsításához használják. A terméket 25 kg-os zsákokban mutatják be.
               
               
                  2304 00 00
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, valamint a 2304 00 00 KN-kód szövegezése határozza meg.
                  Bár a terméket az élelmiszeriparban használják, nem a 1901 vtsz. alatt meghatározott jellemzőkkel rendelkező élelmiszer-készítmény, vagy a 2106 vtsz. alá tartozó másutt nem említett élelmiszer-készítmény. Emiatt a 1901 vtsz. és a 2106 vtsz. alá való besorolás kizárt.
                  Mivel a termék az élelmiszerkészítmény-gyártók által állati takarmányhoz és emberi fogyasztásra szánt termékekhez felhasznált növényi anyagokból származó különböző maradékokból és hulladékokból áll, a 23. árucsoportba kell besorolni (lásd a 23. árucsoporthoz tartozó HR-magyarázat általános rendelkezésének első bekezdését).
                  A terméket ezért a 2304 00 00 KN-kód alá, szójababolaj kivonásakor keletkező más szilárd maradékként kell besorolni.